[bookmark: _Hlk22895916]Pamatojums dendroloģiskā stādījuma “Bauņu parks” robežu maiņai
1. Vispārēja informācija
Dibināšanas gads: 2001.
Atrašanās vieta: Burtnieku novads Matīšu pagasts
Platība:  42,11 ha
[bookmark: _GoBack]Rekonstrukcijas projekts: izstrādāts 2020. gadā, balstoties uz 2017. – 2018. gadā veikto izpēti (https://www.daba.gov.lv/upload/File/zin_p/DEN_Baunu_parks_2020_rekonstrukcijas_projekts.pdf).
Dendroloģiskais stādījums “Bauņu parks” izveidots 2001.gadā, tā shēma un robežu apraksts ir apstiprināts Ministru kabineta 2001.gada 30.marta noteikumu Nr. 131 “Par aizsargājamiem dendroloģiskajiem stādījumiem” 82. pielikumā. 
2. 2017.-2018. gada apsekošanā veiktie darbi un priekšlikumi teritorijas robežas precizējumiem
[bookmark: _Hlk22895924]2017.gadā tika noslēgts līgumus starp Dabas aizsardzības pārvaldi (turpmāk - Pārvalde) un SIA “LABIE KOKI eksperti”. Šī līguma ietvaros tika veikts dendroloģiskā stādījuma “Bauņu parks” ainavisko, kultūrvēsturisko, dendroloģisko un dabas vērtību novērtējums. Bauņa parka novērtējums kalpo par pamatojumu dendroloģisko stādījumu robežas precizēšanai.

[bookmark: _Hlk22545533]Lai apzinātu un izvērtētu dendroloģisko, ainavisko un dabas vērtību nozīmi Bauņu parkā 2017. – 2018. gadā veikta teritorijas apsekošana. Apsekošanā piedalījās:
· Arita Trimalniece, ainavu arhitekte (Sērija PD E, Nr. 0723); arhitektūras maģistra grāds ainavu arhitektūrā (sērija MDE, Nr. 0540),  profesionālais maģistrs vides aizsardzībā un vides inženiera kvalifikācija (sērija PD E 3279);  
· Daiga Strēle, Latvijā kvalificēta dārzniece (apliecības sērija KAB Nr. 078039) un Eiropas Arboristu Padomes (EAC) sertificēta arboriste (sertifikāta Nr. ID 004737);
· Dāvis Mesters, mežzinātnes speciālists ar Lauksaimniecības zinātņu bakalauru mežzinātnē (Sērija BDE Nr.2782);
· Laura Mazule, Latvijā kvalificēta arboriste (KAB Nr. 085273), Latvijas Arboristu –Kokkopju biedrības valdes locekle; profesionālais maģistrs vides aizsardzībā un vides inženiera kvalifikācija, (sērija PD E Nr. 3275), ainavu arhitekte (sērija PD E Nr. 1711);
· Maija Medne, Latvijā kvalificēts arboriste –kokkope (apliecības sērija KAB Nr. 068981), bioloģe, LR sertificēta sugu un biotopu jomas eksperte (sertifikāta Nr. 102).

Apsekotās teritorijas raksturojums. Parks sastāv no divām atsevišķam, ģeogrāfiski nodalītām daļām:
· Ziemeļrietumu daļa (ZR) jeb Meitu kalns, kurā atrodas mežaudze 343. kvartāls, ko veido vairāki nogabali. No vietējām sugām mežaudzē dominē – parastais osis (Fraxinus excelsior), parastā liepa (Tilia cordata), parastais ozols (Quercus robur), no svešzemju sugām dominē – lapegles (Larix spp.) un Veimuta priede (Pinus strobus). Šajā parka daļā ir sastopami četri dižkoki.
· Dienvidaustrumu daļa (DA), sastāv no divām sadalītām daļām:
· Jēkabalna (sastāv no mežaudzes, Bauņu muižas alejas un dīķa). Šajā parka daļā no vietējām sugām dominē – parastais ozols un parastā liepa, bet no svešzemju sugām – lapegles un Veimuta priede. Aleju veido divas koku rindas ar divu sugu lapeglēm - Krievijas lapegles (Larix russica) un Eiropas lapegles (Larix decidua). Koki ir veci, nobrieduši, vietām, ar sausām stumbra daļām, vairāki no tiem sasnieguši dižkoka izmērus.
· Muiža (sastāv no muižas un tās piegulošās teritorijas). Šajā parka daļā no kokaugu sugām dominē – Veimuta priede, lapegles un pelēkais riekstkoks (Juglans cinerea), daudzi no tiem ir sasnieguši dižkoka izmērus.
[bookmark: _Hlk22547928]No dabas vērtībām Bauņu parkā ir konstatēti Eiropas Savienības (ES) īpaši aizsargājamie biotopi - 9020* Veci jaukti platlapju meži 1. un  2. variants. Parka atrodas divi mikroliegumi - Slapjš platlapju meža biotops (parka ZR daļā) un Platlapju meža biotops (parka DA daļā). Kā arī parka teritorijā sastopami bioloģiski veci un lielu dimensiju koki, stumbeņi, kritalas, stāvoši koki ar piepēm, kā arī veci lazdu, kas nodrošina  dzīves vietu īpaši aizsargājamām sugām un dabisku mežu biotopu speciālistu sugām. Parkā un tā apkārtējā teritorijā konstatētas deviņas īpaši aizsargājamās sugas - sīkpunktainā artonija (Arthonia byssace), kastaņbrūnā artonija (Arthonia spadicea), marmora rožvabole (Liocola marmorata), brūngalvainā henotēka (Chaenotheca phaeocephala), parastais plaušķērpjis (Lobaria pulmonaria), smaržīgā naktsvijole (Plathanthera bifolia), vidējais dzenis (Dendrocopos medius), baltmugurdzenis (Dendrocopos leucotos), trīspirkstu dzenis (Picoides tridactylus). 
Priekšlikumi teritorijas robežas precizējumiem.
Mikrolieguma statusa atcelšanu parka ZR un DA daļā: 
· Dendroloģiskais stādījums "Bauņu parks" sevī ietver daudzveidīgas teritorijas: gan neskartus un dabiskus mežus, gan vecus, bet cilvēka ietekmētus mežus, parku, alejas, dīķus, ruderālu zonu. Arī dendroloģiskā stādījuma piegulošajās teritorijās ir konstatētas nozīmīgas dabas vērtības. Daļu no tām ietver mikroliegums, taču daļa ir bez jebkāda aizsardzības statusa. Bauņu parkā nodibinātas dažādu kategoriju īpaši aizsargājamās dabas teritorijas, kas vietām savstarpēji pārklājas. Pārklāšanās sarežģī teritorijas apsaimniekošanas plānošanu un realizāciju. Šāda aizsargājamo dabas teritoriju kategoriju pārklāšanās rada lieku birokrātisko slogu un nav nepieciešama, jo dabas vērtību aizsardzību nodrošina abas no iepriekš minētajām aizsargājamo dabas teritoriju kategorijām. Lai atvieglotu administratīvo procesu, tiek rosināta mikrolieguma statusa atcelšana Bauņu parka DA un ZR daļai, lai nav dažādu īpaši aizsargājamo dabas teritoriju kategoriju pārklāšanās.
Dendroloģiskā stādījuma statuss saglabājams, veicot robežu precizējumus:
· ārpus meitu kalna robežām atrodas dendroloģiskās un kultūrvēsturiskās vērtības. Lai aizsargātu šīs daļas, tās ir jāiekļauj dendroloģiskā stādījuma robežā, attiecīgi, 343. kvartāla 7., 8., 9., 13., 14. nogabalus (zemes vienība ar kadastra Nr. 96700030100), kas pašlaik ir mikrolieguma teritorija un 343. kvartāla 15., 17., 18. nogabalus (zemes vienība ar kadastra Nr. 96700030100), kuros ir konstatēts ES īpaši aizsargājams biotops – 9010* Veci vai dabiski boreāli meži 2. variants;
· paplašināt robežu Jēkabkalnā, iekļaujot  mežaudzi 343. kvartāla 1. un 2. nogabalu, kurā atrodas viens no apskates objektiem – lielais Bauņu Greižu akmens, 3. un 4. nogabalu, kuros ir konstatēts ES īpaši aizsargājams biotops – 9050 Lakstaugiem bagāti egļu meži 3. variants  (zemes vienība ar kadastra Nr. 96700030098) un dienvidu daļā zemes vienību ar kadastra apzīmējumu - 96700030119 un mežaudzi 1. kvartāla 3. nogabalu (zemes vienība ar kadastra Nr. 96700030112), kurā atrodas grāvis, kas savieno ar dīķa kanāliem;
· paplašināt dīķa teritoriju, iekļaujot mežaudzes 406 kvartāla 1., 2., 5. nogabalus (zemes vienība ar kadastra Nr. 96700030030) 409. kvartāla 1. nogabalu (zemes vienība ar kadastra Nr. 96700030047) un 1. kvartāla 6. nogabalu (zemes vienība ar kadastra Nr. 96700030112), jo tā ir vēsturiski nozīmīga vieta, kur ap 19. gs. tika izveidota sarežģīta kanālu dīķu sistēma ar koku stādījumiem uz dīķa saliņām. Šāds veidojums noteikti jāsaglabā, jo tas ir viens no veidošanas laiku Bauņu muižas elementiem (skat. 1. un 2. attēlu);
· Bauņu parkā ZA daļā ir atrodas aleja, kas savieno Bauņu muižu ar autoceļu P16. Šobrīd alejas teritorija dendroloģiskajā stādījumā iekļauta daļēji – neliels posms pie pašas Bauņu bijušās muižas. Kā arī pamatojoties uz 2016. gada veikto pētījumu - Bauņu muižas alejas izvērtējumu īpaši aizsargājamo bezmugurkaulnieku sugu saglabāšanas kontekstā, ir norādīts, ka alejai ir būtiska nozīme aizsargājamo bezmugurkaulnieku sugu saglabāšanā, jo šeit konstatēta tipiska prioritāti aizsargājamā lapkoku praulgrauža dzīvotne. Lai nodrošinātu pārējās alejas aizsardzību, kas turpinās gar ceļu P16 no Bauņiem, līdz par Vecatei ~ 5 km garumā, to jāiekļauj dendroloģiskajā stādījumā “Bauņu parks”.

[image: ]
1. attēls “19.gs. vidus Bauņu muižas zemju plāna fragments”

  [image: ]
2. attēls “1922. gada Bauņu muižas zemju plāna fragments”

3. Izmaiņas saimnieciskās darbības ierobežojumiem aizsargājamajā dendroloģiskajā stādījumā 

Atbilstoši likumam “Par kompensāciju par saimnieciskās darbības ierobežojumiem aizsargājamās teritorijās” kompensācijas par dendroloģiskiem stādījumiem netiek piešķirtas, tomēr dendroloģiskā stādījuma statuss ierobežo koku ciršanu un aizliedz zemes lietošanas kategoriju maiņu.
[bookmark: _Hlk39070588]Atbilstoši Burtnieku novada teritorijas plānojumam[footnoteRef:1] (2012. – 2024. gadam), Teritorijas izmantošanas un apbūves noteikumiem,  480. punkta nosacījumi paskaidro, ka vispārējo aizsardzības un izmantošanas kārtību, pieļaujamos un aizliegtos darbības veidus īpaši aizsargājamajās dabas teritorijās nosaka regulējošie normatīvie akti.  [1:  Burtnieka novada teritorijas plānojums 2012.-2024. gadam, II daļa 1. sējums Teritorijas izmantošanas un apbūves noteikumi. 70. lpp.] 

Ministra kabineta 2010.gada 16.marta noteikumi Nr. 264 “Īpaši aizsargājamo dabas teritoriju vispārējie aizsardzības un izmantošanas noteikumi” regulē vispārējās prasības dabas pieminekļu – dendroloģisko stādījumu aizsardzībā un apsaimniekošanā, kas galvenokārt nosaka nepieciešamību dendroloģiskajam stādījumam izstrādāt rekonstrukcijas projektu, kas nosaka  pasākumus koku ciršanai un dendroloģisko stādījumu atjaunošanai. Rekonstrukcijas projekta ieviešanas ietvaros, veicot izpēti un sagatavojot priekšlikumus teritorijas turpmākajai aizsardzībai un apsaimniekošanai, ir analizēts tas, ka galvenokārt dažādās īpašumtiesības ir apgrūtinājušas teritorijas apsaimniekošanu. Līdz ar to nepieciešamība pārskatīt un precizēt dendroloģiskā stādījuma robežas izriet arī no tā, lai veicinātu vērtīgāko parka daļu saglabāšanu un apsaimniekošanu.
Īpaši aizsargājamais dabas piemineklis – aizsargājamie dendroloģiskie stādījumi “Bauņu parks” šobrīd atrodas uz 11 zemes vienībām:
· divas zemes vienības ar kadastra apzīmējumiem  - 96700030100  96700030098 atrodas ir AS “Latvijas valsts meži” īpašumā;
· sešas zemes vienības ar kadastra apzīmējumiem - 96700030036, 96700030030, 96700030064, 96700030038, 96700030090, 96700030029 atrodas fiziskās persona īpašumā;
· viena zemes vienība ar kadastra apzīmējumu - 96700030066 atrodas juridiskās personas īpašumā;
· viena zemes vienība ar kadastra apzīmējumu 96700030129, 96700030159 atrodas pašvaldības īpašumā.

Pēc dendroloģisko stādījumu “Bauņu parks” robežu precizēšanas, Bauņu parks atradīsies  uz 22 zemes vienībām ar kadastra apzīmējumiem – 96700030100, 96700030098 (atrodas AS “Latvijas valsts meži” īpašumā), 96700030112, 96700030022, 96700030066 (atrodas juridiskās personas īpašumā), 96700030119, 96700030047, 96700030164, 96700030165, 96700030017, 96700030031, 96700010004, 96700030064, 96700010012, 96700030090, 96700030038, 96700030029, 96700030036, 96700030030 (atrodas fiziskās personas īpašumā) un 96700030129, 96700030159, 96700010026 (atrodas pašvaldības īpašumā).
[bookmark: _Hlk35258808]Dendroloģiskā stādījuma “Bauņu parks” platība šobrīd ir 42,11 ha, bet pēc tā robežu precizēšanas parka platība mainīsies, palielināsies līdz 65,07 ha. 
Ņemot vērā augstā minēto, Pārvalde rosina precizēt dendroloģiskā stādījuma “Bauņu parks” ārējo robežu atbilstoši 1. pielikumā esošajai shēmai.

Pielikumā:
1. Ieteicamā dendroloģiskā stādījuma “Bauņu parks” robežu shēma.



1. pielikums
Ieteicamā dendroloģiskā stādījuma “Bauņu parks” robežu shēma

